„Сливница“ е сред основните булеварди и радиален път на Варна, който преминава през голяма част от града в посока изток-запад, като започва от Морската градина, минава покрай Парк-музей „Владислав Варненчик“ и завършва до ул. „Атанас Москов". Булевардът носи името на град Сливница, в близост до който се е състояла Сливнишката битка по време на Сръбско-българската война от 1885 г.